Diari Oficial de la Generalitat Valenciana


Sumari del DOGV 8691, del 04-12-2019 (2019/10105)

RESOLUCIÓ de 18 d'octubre de 2019, del president de Turisme Comunitat Valenciana, per la qual s'accepta la renúncia a una beca per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10883


Data del document
:   18-10-2019

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 d'octubre de 2019, del president de Turisme Comunitat Valenciana, per la qual s'accepta la renúncia a una beca per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019. [2019/10783]  
Antecedents de fet  
  
Primer. El dia 10 d'abril de 2019 va ser publicada en el Diari Oficial de la Generalitat Valenciana (d'ara endavant, DOGV) la Resolució de data 2 del mateix mes i any, del president de Turisme Comunitat Valenciana, per la qual es van convocar beques de classe D per a la realització de pràctiques professionals en establiments d'hostaleria del sector turístic de la Comunitat Valenciana durant l'exercici 2019.  
Segon. El dia 2 de juliol de 2019 va ser publicada en el DOGV la Resolució de data 26 de juny del mateix any, del president de Turisme Comunitat Valenciana, d'adjudicació de beques per a la realització de pràctiques en establiments d'hostaleria del sector turístic de la Comunitat Valenciana, durant l'exercici 2019. Segons el que s'estableix en la part dispositiva d'aquesta resolució, apartat primer, «el període de durada de cada beca començarà el dia 15 de juliol de 2019».  
En aquesta resolució de concessió, concretament en l'apartat:  
1. Beques d'aprenentatge (nivell 1)  
Candidats seleccionats/Candidates seleccionades  
Es componia de dotze persones, que apareixien indicades per ordre de puntuació, i hi figurava en primer lloc Eloy Alfaro Bartual.  
Tercer. El dia 14 d'octubre de 2019, a través del Registre de Turisme Comunitat Valenciana ha tingut entrada l'escrit d'Eloy Alfaro Bartual, dirigit al president de Turisme Comunitat Valenciana, en el qual manifesta, de manera textual, el següent:  
«Li escric aquesta carta per a comunicar-li que, a causa de la baixa d'una companya del meu treball, em veig obligat a renunciar a la beca. Agraït per haver confiat en mi i donar-me l'oportunitat».  
  
Fonaments jurídics  
  
Primer. La competència per a resoldre aquest procediment correspon al president de Turisme Comunitat Valenciana, en virtut de les facultats que li confereix l'article 5, apartat 2, del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (norma en vigor fins que s'aprove el desplegament reglamentari de la Llei 15/2018, de 7 de juny, de turisme, oci i hospitalitat de la Comunitat Valenciana, segons estableix la seua disposició transitòria segona), i, més concretament, d'acord amb el que es disposa en el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme, decret en la disposició addicional segona del qual, apartat 2, in fine, es diu en relació amb aquestes beques que el president de la llavors denominada Agència Valenciana del Turisme «resoldrà les incidències que es produïsquen durant el període del seu gaudi, prèvia audiència de la persona interessada».  
Segon. De conformitat amb la previsió continguda en l'apartat 4 de l'article 82 de la Llei 39/2015, d'1 d'octubre, del procediment administratiu comú de les administracions públiques, en el concret assumpte que ens ocupa no es necessita tràmit d'audiència, atés que per a l'adopció de la present resolució no és tinguda en compte més que la voluntat de l'interessat, manifestada mitjançant el seu escrit que va tindre entrada en data 14 d'octubre de 2019 en el Registre de Turisme Comunitat Valenciana, voluntat que cal acceptar de pla, de conformitat amb el que es preveu en l'apartat 4 de l'article 94 de l'esmentada Llei 39/2015.  
Tercer. L'article 21.2 del Decret 20/2017 esmentat, aprovatori de les bases reguladores d'aquestes beques, estableix que «la renúncia a la beca suposarà la pèrdua de tots els drets inherents a aquella i, per tant, el seu import deixarà de percebre's a partir d'aquell moment». No hi és operativa la previsió (contemplada en l'article 18.3 del mencionat decret aprovatori de les bases reguladores) de cobrir la vacant produïda per no existir borsa amb becaris que puguen optar a aquesta beca.  
Vistos els antecedents de fet exposats i els fonaments jurídics esmentats i altres de generals i pertinents que hi són aplicables, resolc:  
  
Únic  
Acceptar la renúncia d'Eloy Alfaro Bartual a la beca de classe D per a la realització de pràctiques en establiments d'hostaleria del sector turístic de la Comunitat Valenciana, durant l'exercici 2019, beca de la qual era beneficiari i la convocatòria de la qual havia sigut publicada en el DOGV de data 10 d'abril de 2019, amb els efectes corresponents des del dia 1 d'octubre de 2019.  
  
Contra la present resolució, que és definitiva en via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la notificació, i, potestativament, podrà interposar-se un recurs de reposició davant del president de Turisme Comunitat Valenciana, en el termini d'un mes, a comptar des de l'endemà de la notificació, tot això de conformitat amb el que s'estableix, respectivament, en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 18 d'octubre de 2019.- El president de Turisme Comunitat Valenciana: Francesc Colomer Sánchez.